** **

**PÁLYÁZATI KIÍRÁS**

**Az Írók Alapítványa, az Írók Szakszervezete,a Sárvári Tinódi Gimnázium és Sárvár Város Önkormányzata meghirdeti**

**a 41. Kárpát-medencei Középiskolás Irodalmi Pályázatot**

**és 2018. április 3-tól április 6-ig**

**Sárvár városában megrendezi az irodalmi pályázat táborát.**

Pályázni **vers, próza és tanulmány kategóriában** lehet. Várjuk minden 14–18 éves **középiskolás diák magyar nyelven írt írásait**. Egy pályázat **maximális terjedelme kategóriánként 15 kéziratoldal** lehet (**számítógéppel**, 14 pontos betűnagysággal írva, de ugyanilyen terjedelmű, **kézzel írt,** jól olvasható írásokat is elfogadunk).

**A pályázat benyújtási határideje: 2018. február 15.**

**A pályázatok beküldhetők:**

– **e-mailben, csatolt mellékletként** (**word-dokumentum** formátumban), **az** **iroszak@t-online.hu** címre. Kérjük, hogy **minden mellékletbentüntesse fel a pályázó a nevét, címét, e-mail címét,(esetleg telefonszámát),**valamint iskolája nevét és címét. **Fontos:** Ha valaki **két kategóriában pályázik, két külön mellékletet** küldjön e-mailben (pl. külön a verseket és külön a prózákat, az ezt tükröző elnevezéssel: „XY versei”, „XY prózái”. **Kérjük,hogysenki ne küldje egy-egy versét vagy novelláját stb. külön-külön mellékletben, hanem kategóriánként egy mellékletbe másolja be pályaműveit.**Fontos, hogy **minden egyes írás fölött szerepeljen az író neve!**)

**–postai úton, egy példányban.** Aki több kategóriában küld pályaműveket, **külön borítékban küldjea vers, a próza ill. a tanulmány pályázatát**. Kérjük, hogy a borítékra **írja rá, hogy mi található benne** (pl. „verspályázat”, „prózapályázat” stb.). A postán érkező pályázatban is kérjük feltüntetni **a pályázó nevét, címét, e-mail címét, (esetleg telefonszámát)és iskolája nevét, címét, e-mail címét.**

A pályázatokat **postán** az **Írók Alapítványa, 1093 Budapest, Lónyay u. 43. fszt. 1.** címre várjuk**.**

**A pályázat nem jeligés.**

**Apályázatok visszaküldését nem tudjuk vállalni.**

**Az ötven legjobb pályázat szerzőjét meghívjuk a sárvári irodalmi táborba,** ahol **a műhelymunka során** neves írókból, költőkből álló **zsűri értékeli a pályaműveket**, és sor kerül **a díjkiosztó ünnepségre** is. **A meghívót 2018. március 19-ig juttatjuk el a meghívottakhoz.** A **meghívottak számára** a sárvári irodalmi tábor **díjmentes,** szükség esetén útiköltség-térítést is biztosítunk részükre.

Budapest, 2018. január 02.

A rendezők nevében minden érdekeltnek jó munkát kíván:

*Mezey Katalin* sk.

szervező,

Írók Szakszervezete, Írók Alapítványa